บทที่15
หลักการประมวลผลภาพ 3
(Rendering With Maya 3 )

Maya Vector Renderer 

โปรแกรมมายาเป็นโปรแกรมสามมิติ แน่นอนว่าภาพที่ถูกสร้างออกมาย่อมจะเป็นภาพสามมิติ แต่ถึงอย่างไรการ ประมวลผลภาพสามมิติให้ออกมาในรูปแบบสองมิติอย่างภาพ Vector ก็สามารถทำได้เช่นกัน นอกจากนั้นมายา ยังสามารถสร้าง Output ไฟล์ Vector เหล่านี้ให้สามารถนำไปใช้ได้กับโปรแกรมอื่นที่สามารถอ่านภาพระบบ Vector Based Images ได้อีกด้วย ไม่ว่าจะเป็น SWF สำหรับ Macromedia Flash, AI ไฟล์สำหรับ Adobe Illustrator, Encapsulated Postscript (EPS) ไฟล์ รวมทั้ง Scalable Vector Graphics (SVG) ไฟล์ ซึ่งเป็น Format ที่ได้รับความนิยมในการสร้างภาพ Vector ต่างๆ

ในการประมวลผลภาพแบบ Vector นี้มีความแตกต่างกับการประมวลผลทั้งสามแบบที่กล่าวถึงมาก่อนหน้านี้อยู่ มาก ดังนั้นจึงมีวิธีการตั้งค่าที่แตกต่างกัน ยกตัวอย่างเช่นการตั้งค่าในการคำนวณค่าแสง หรือ Effects ต่างๆจะ ถูกตัดออกไป การใช้ Paint Effects ไม่สามารถแสดงผลได้เป็นต้น แต่จะเพิ่มการตั้งค่าในเรื่องของรูปแบบการ คำนวณ Vector เข้ามาแทน เช่นลักษณะของเส้นขอบ การถมสี ความละเอียดของการไล่สีเป็นต้น ซึ่งอยู่ภายใต้ หัวข้อ Fill Options และ Edge Options 

Fill Options 

ภายใต้หัวข้อนี้ จะเป็นเรื่องของการถมสีให้กับวัตถุ เนื่องจากองค์ประกอบของภาพ Vector นั้นมีเพียง สองส่วนด้วยกัน นั่นคือเส้นขอบ และพื้นที่ภานในเส้น ขอบของภาพ จากทั้งสองส่วนนี้โปรแกรมสามารถทำการคำนวณได้ว่าภาพจะออกมาเป็นเช่นไร ไม่ว่าเรา จะย่อ/ขยายภาพอย่างไร โปรแกรมจะสามารถ คำนวณออกมา เป็นภาพที่มีความละเอียดได้อย่าง ถูกต้อง หัวข้อ Fill Options จะทำงานกับพื้นที่บริเวณ ด้านในเส้นขอบ สามารถเปิดการทำงานได้โดยทำเครื่องหมายถูกที่ Check Box ด้านหน้าหัวข้อ Fill Objects (ดูภาพที่ 6.15 ประกอบ)

ถ้าเราปิดการทำงานของ Fill Options ผลลัพธ์ที่ได้จะเป็นภาพที่ไม่มีการถมสีใดๆ และจะไม่สามารถมองเห็น อะไรได้เลยจนกว่าเราจะเปิดการทำงานของเส้นขอบ ดังนั้นผู้ใช้ควรให้ความระมัดระวังอย่าปิดการทำงานของทั้ง สองส่วนพร้อมๆกัน ไม่เช่นนั้นจะไม่สามารถมองเห็นรูปทรงของวัตถุได้เลย จากภาพประกอบที่ 6.16 แสดง ผลลัพธ์ที่ได้เมื่อเราปิดการทำงานของ Fill Objects

เมื่อเราเปิดการทำงานของ Fill Objects แล้ว เราจะสามารถตั้งค่าเพิ่มเติมได้ในหัวข้อ Fill Style ที่อยู่ถัดลงมา ทำหน้าที่กำหนดว่าในการแปลงจากภาพสามมิติมาเป็นสองมิตินั้นจะมีการไล่โทนสีอย่างไร ถ้าเราเลือกที่ Single Color ในวัตถุหนึ่งชิ้นจะมีการใช้สีเพียงสีเดียว (ไม่มีการไล่โทนสี), ถ้าเป็น Two กับ Four Color จะมีการไล่สอง และสี่สีในหนึ่งวัตถุ, Full Color จะมีการไล่สีอย่างละเอียดใกล้เคียงกับภาพจริง แต่บางครั้งทำให้สูญเสีย ความรู้สึกของภาพ Vector สองมิติไป, Average Color จำทำการคำนวณหาค่าสีเฉลี่ยของวัตถุนั้นๆออกมาเป็น สีๆเดียวให้กับวัตถุ, Area Gradient จะทำการไล่เฉดแบบ Gradient (จากสว่างไปมืดในโทนสีเดียวกัน) โดยใช้ การคำนวณในลักษณะพื้นที่ เช่นรูปทรงกลมก็จะถูกคำนวณออกมาเป็นพื้นที่วงกลม, และสุดท้ายคือ Mesh Gradient ซึ่งมีลักษณะคล้ายกับ Area Gradient เพียงแต่โปรแกรมจะคำนวณจากรูปทรงสองวัตถุ ทำให้การไล่ เฉดสีดูมีมิติมากขึ้น ดูภาพประกอบที่ 6.17 แสดงผลลัพธ์ที่ได้จากการตั้งค่า Fill Style แบบต่างๆ

จากภาพตัวอย่างจะสังเกตได้ว่าเราสามารถกำหนดคุณภาพในการถมสีได้หลายระดับ แต่ละระดับจะให้ ความรู้สึกแตกต่างกันไป ผู้ใช้สามารถเลือกใช้ได้ตามความเหมาะสมกับลักษณะของงานที่ต้องการ แต่ข้อควร ระวังคือยิ่งมีการไล่โทนสีมากขึ้นเท่าไหร่ การประมวลผลย่อมต้องใช้เวลาเพิ่มมากขึ้นเท่านั้น จนบางครั้งอาจจะ มากกว่าการ Render ในแบบสามมิติก็เป็นได้ 
จากการกำหนด Fill Style แบบต่างๆ เมื่อเปรียบเทียบกับภาพที่ได้จากการประมวลผลแบบสามมิติแล้ว พบว่าสิ่ง หนึ่งที่ยังขาดไปนั่นคือเรื่องของ Reflections ซึ่งการประมวลผลแบบ Vector สามารถทำได้เช่นกัน โดยทำเครื่องหมายถูกที่ Check Box หน้าหัวข้อ Reflections (ดูภาพประกอบที่ 6.15) โปรแกรมจะทำการคำนวณสร้าง เงาสะท้อนให้กับภาพ แต่ข้อเสียที่ชัดเจนมากคือเรื่องของระยะเวลาประมวลผลที่เพิ่มขึ้นอีกพอสมควร

Edge Options 

ส่วนนี้จะเป็นการทำงานกับเส้นขอบทั้งหมดของภาพ เมื่อ เปิดการทำงานโดยการทำเครื่องหมายถูกหน้า Include Edges แล้ว เราสามารถปรับแต่งคุณลักษณะต่างๆของ เส้นได้เช่น ขนาดของเส้น, ความกว้างของเส้น หรือ ลักษณะการ Project เส้นเป็นต้น

เริ่มจากการกำหนดขนาดของเส้นสามารถทำได้ที่หัวข้อ Edge Weight Preset ผู้ใช้สามารถเลือกขนาดของเส้น ได้จาก Drop Down Options หรือจะกำหนดให้เป็น Custom แล้วใส่ค่าที่ช่อง Edge Weight ก็ได้, ส่วนหัวข้อ Edge Style มีสองตัวเลือกคือ Outlines ที่โปรแกรมจะวาดเส้นขอบเฉพาะบริเวณเส้นรอบวัตถุ และ Entire Mesh ที่จะตัดเส้นตามเส้น Segments ของวัตถุ, Edge Color สามารถกำหนดสีของเส้นทั้งหมดได้ว่าต้องการให้ เป็นสีอะไร, Hidden Edges จะซ่อนเส้นบริเวณที่อยู่ทับกัน ถึงแม้เราจะไม่ได้ถมสีใดๆให้กับวัตถุก็ตาม 
ดูภาพประกอบที่ 6.20 แสดงการตั้งค่า Edge Options ในรูปแบบต่างๆ

แบบฝึกหัด
จงเรนเดอร์ Scene Animate แบบ Maya Vector Renderer จำนวน 100 เฟรม